Document ID: 32004R1776

KOMISIJAS REGULA (EK) Nr. 1776/2004
(2004. gada 14. oktobris),
ar ko 2003./2004. tirdzniecības gadam nosaka summu, kura cukura ražotājiem ir jāmaksā cukurbiešu pārdevējiem sakarā ar starpību starp maksimālo B maksājuma apjomu un šā maksājuma apjomu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgus kopējo organizāciju (1) un jo īpaši tās 18. panta 5. punktu,
tā kā:
(1)
Regulas (EK) Nr. 1260/2001 18. panta 2. punkts paredz, ka, ja B maksājuma apjoms ir mazāks par šīs regulas 15. panta 4. punktā minēto maksimālo summu, vajadzības gadījumā to koriģējot atbilstīgi iepriekš minētā 15. panta 5. punktam, cukura ražotājiem ir jāmaksā cukurbiešu pārdevējiem 60 % no starpības starp B maksājuma maksimālo summu un faktiski iekasējamo summu. Saskaņā ar 9. panta 1. punktu Komisijas 2002. gada 20. februāra Regulā (EK) Nr. 314/2002, ar ko paredz sīki izstrādātus noteikumus kvotu sistēmas piemērošanai cukura nozarē (2), iepriekš minēto summu, kas jāmaksā, nosaka vienlaikus ar ražošanas maksājumu summu un saskaņā ar to pašu procedūru.
(2)
Ar Komisijas Regulu (EK) Nr. 1430/2003 (3) B maksājuma maksimālo apmēru par 2003./2004. tirdzniecības gadu palielināja līdz 37,5 % no baltā cukura intervences cenas un ar Komisijas Regulu (EK) Nr. 1775/2004 (4) iekasējamo B maksājumu apjomu par iepriekš minēto tirdzniecības gadu noteica tādā apmērā, kas atbilst 27,050 % no baltā cukura intervences cenas. Šīs starpības dēļ saskaņā ar Regulas (EK) Nr. 1260/2001 18. panta 2. punktu ir jānosaka summa, kura cukura ražotājiem ir jāmaksā cukurbiešu pārdevējiem par tonnu standarta kvalitātes cukurbiešu.
(3)
Cukura pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
2003./2004. tirdzniecības gadam Regulas (EK) Nr. 1260/2001 18. panta 2. punktā minēto summu, kura cukura ražotājiem ir jāmaksā cukurbiešu pārdevējiem sakarā ar B maksājumu, nosaka 5,151 eiro apmērā par tonnu standarta kvalitātes cukurbiešu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 14. oktobrī

Labels: 2
15
17
6